Vallensbæk Stationstorv

Nyhedsbrev nr. 14 10. august 2017

**Kære beboere, Vallensbæk Stationstorv 3**

Nu er sommerferien forbi for mange, men forhåbentlig er der stadig mere sommer i vente. I afdelingsbestyrelsen er vi i fuld gang med arbejdet igen. Vi satser på, at det også gælder de håndværkere, som har nogle opgaver på Stationstorvet, som mangler færdiggørelse.

I næste uge har vi møde med Følgegruppen og vil her lægge pres på at få klarhed over, hvornår vi kan forvente, at der bliver taget fat på de opgaver, som de ikke var færdige med inden sommerferien. Vi har en liste med, hvor der er 10 - 20 emner på. Så der er rigeligt at tage fat på, desværre fristes jeg til at sige. Listen er afleveret til driftschefen, så det kommer ikke som nogen overraskelse.

Udover emner af fælles interesse, fx maling af opgang, affaldsordning, dørgreb og dørtelefoner, så vil vi også fokusere på, hvad der sker med de fejl og mangler, som vedrører den enkelte lejlighed.

Sidst i næste uge sender vi en mere udførlig redegørelse om ovenstående og andre emner.

Her kommer lige en orientering om udvalgte emner:

**Dørtelefoner**

Langt om længe er det på forunderlig vis lykkedes, at få dørlukning til at fungere permanent. En overgang var det et problem, at nødstop blev aktiveret for at åbne døren. Herefter stod døren åben indtil den blev sat i gang igen. Nødstop skal afskærmes og burde i virkeligheden være på den anden side af døren.

Der er imidlertid så sket det, at dørtelefonerne ikke fungerer, som de skal. Indtil det bliver bragt i orden, så skal vi opfordre til, at I aftaler med gæster, håndværkere og leverandører, at de ringer til jer, når de står dernede. Så må I have ulejlighed med at gå ned og lukke dem ind.

**Aktiviteter**

Ved Sct. Hans festen kom der en hel masse forslag og ønsker til aktiviteter. Jørgen er i fuld gang med at finde ud af, hvordan vi får jer sat i gang med nogle af disse aktiviteter. Flest "stemmer" var der på gåture, bridge/whist, foto. Men der var mange andre gode forslag, som vi også tager fat på. Mere orientering herom i næste nyhedsbrev.

**Gymnastik**

Mellem de indkomne forslag til aktiviteter i fællesrummet har nogle beboere foreslået gymnastik. Vi kan allerede nu fortælle, at der ikke kommer gymnastik i fællesrummet, men henviser til ældre´gymnastikken, som Helen Harder er instruktør for i Idrætscenteret hver mandag og onsdag formiddag.

Gymnastikken har holdt sommerlukket, men starter op igen mandag den 14. august. Har du lyst til at høre mere om gymnastik i Idrætscenteret, så kan du kontakte Jørgen Bresson 20294525, som sammen med Sonja har deltaget gennem en årrække.

**Fælleslokaleudvalg**

Som I allerede har oplevet, så er fælleslokalet næsten færdig indrettet og klar til daglig brug. Det er vores ønske at gøre fælleslokalet til et sted, hvor alle beboere kan mødes i større eller mindre grupper til hygge, snak og aktiviteter. Det kræver blandt andet, at der er nogle beboere, som vil hjælpe til med den daglige drift af lokalet, regler for anvendelse, indkøb, administration af kaffekassen, udlejning og meget mere. Dem har Marianne nu fundet og vi glæder os til at præsentere dem i næste nyhedsbrev.

Og vi er i gang med at finde ud af, om det kan laves således, at vores brik til indgang og lejligheden kan bruges til fælleslokalet.

**Udlejning**

Vi er næsten også parate med reglement for anvendelse og udlejning af fælleslokalet samt gæsteværelset, så de kan blive præsenteret og forhåbentlig godkendt på afdelingsmødet. Har du et ønske om at leje fælleslokalet eller gæsteværelset, så er du allerede nu velkommen til at kontakte Marianne for at høre mere om priser og vilkår. Priser og vilkår bliver sendt ud til orientering, så snart vi har dem klar.

**Besøg på fællesdækket**

Der har nogle aftener været uønsket besøg på fællesdækket og ophold på parkeringsdækket. Vi er opmærksomme herpå og arbejder med, hvordan vi kan få stoppet disse "besøg".

Som du forhåbentlig kan se, så prøver vi så godt som muligt, at nå frem til nogle resultater til gavn og glæde for seniorbofællesskabet.

**Hvis du har forslag til emner**, som ønskes belyst i et af de kommende nyhedsbreve, så er du velkommen til at skrive til redaktøren.

|  |
| --- |
| Du kan også altid kontakte mig på 61 78 18 73. |

Venlig hilsen - Vallensbæk Stationstorv - Peder